एजेन्सी । भारतीय टेलिभिजनमा आउने लोकप्रिय टेलिभिजन गेम शो ‘कौन बनेगा करोडपति’ मा बिहारका भास्कर पान्डेले नेपालसम्बन्धी सोधिएको एउटा प्रश्नको उत्तर नजान्दा साढे १२ लाख गुमाएका छन् ।
बलिउडका महानायक अमिताभ बच्चनले चलाउने ‘कौन बनेगा करोडपति’को बुधबार प्रसारित कार्यक्रममा भास्करले १२ वटा प्रश्नको सही जवाफ दिँदै १२ लाख ५० हजार भारतीय रुपैयाँ जितेका छन् ।
तर उनले थप एक प्रश्नको सही जवाफ दिएको भए थप साढे १२ लाख रुपैयाँ प्राप्त गर्दथे । उनलाई २५ लाखको लागि तेह्रौँ प्रश्न सोधिएको थियो, ‘कुन देशको क्यालेन्डरमा विक्रम संवतको प्रयोग हुने गर्दछ ?’ उनीसँग कुनै लाइफलाइन बचेको थिएन ।
त्यसैले उनले बीचमै खेल छाड्ने निणर्य गरे र जितिसकेको १२ लाख ५० हजार रुपैयाँ गुमाउने खतरा मोल्न चाहेनन् ।
जब अमिताभले ‘तपाईँले अनुमान गर्नुभएको उत्तर नै सही उत्तर हो’ भने भास्कर सँगसँगै दर्शकले अफसोच माने ।
न्यूज अभियान डट कमको एन्ड्रोइड एपका लागि यहाँ क्लिक गर्नुहोस् । हरेक खबर विशेष खबरका लागि अफिसियल फेसबुक र ट्वीटर मार्फत जोडिनुहोस् ।
निर्मलाको हत्याराको देखि प्रचण्ड र गृहमन्त्री बादलको भाइरल तस्बिरको बारेमा खुलेरै बोले (भिडियो कुराकानी)